stanford-oval/wikipedia huggingface dataset:
Toni Lato

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Antonio Latorre Grueso
Syntymäaika: 21. marraskuuta 1997 (ikä 26)
Syntymäpaikka: La Pobla de Vallbona, Espanja
Pelipaikka: laitapuolustaja
Pituus: 173 senttimetriä
Seura
Seura: Mallorca
Pelinumero: 3
Junioriseurat
: Valencia
Seurat
| Vuodet | Seura | O | (M) |
| 2014–2017 | Valencia B | 34 | (0) |
| 2016–2023 | Valencia | 78 | (2) |
| 2019–2020 | → PSV Eindhoven | 0 | (0) |
| 2020 | → Osasuna | 8 | (1) |
| 2023– | Mallorca | 0 | (0) |
 Seurajoukkueuran tilastot kattavat vain kansalliset sarjat, päivitetty 6. elokuuta 2023.
Antonio Latorre Grueso eli Toni Lato (s. 21. marraskuuta 1997 La Pobla de Vallbona, Espanja) on espanjalainen jalkapalloilija. Hän edustaa espanjalaista Mallorcaa ja on pelipaikaltaan vasen laitapuolustaja.
Seurajoukkueura

Lato on Valencian junioriakatemian kasvatti. Hän pelasi ensimmäisen ottelunsa seuran reservijoukkueessa 29. maaliskuuta 2014 kotikentällä Elchen reservijoukkuetta vastaan.
25. kesäkuuta 2015 Lato allekirjoitti uuden sopimuksen seuran kanssa, joka oli pituudeltaan viisivuotinen. 6. tammikuuta 2016 hänet oltiin nostettu ensimmäistä kertaa seuran edustusjoukkueen miehistöön Copa del Reyn otteluun Granadaa vastaan. Ensiesiintyminen jäi kuitenkin vielä tekemättä.
Lato teki ensiesiintymisensä edustusjoukkueessa lopulta 25. helmikuuta 2016 Eurooppa-liigan ottelussa itävaltalaista Rapid Wienia, kun hänet vaihdettiin kentälle ottelun toiselle puoliajalle. Ensimmäisen ottelunsa maan pääsarjassa Primera Divisiónissa, hän pelasi 9. tammikuuta 2017 ottelussa Osasunaa vastaan.
Aiheesta muualla

Toni Laton tilastot BDFutbol-sivustolla (englanniksi)
Toni Laton tilastot Soccerway-sivustolla (englanniksi)
Turvapaikka (kirja)

| Turvapaikka |
| --- | --- |

Kirjailija:  Arto Salminen
Kansitaiteilija:  Maija Vallinoja
Kieli:  suomi
Genre:  satiiri
Kustantaja:  Otava
Julkaistu:  1995
Sivumäärä:  155
ISBN:  951-1-13992-4

Seuraava:  Varasto
Löydä lisää kirjojaKirjallisuuden teemasivulta
Turvapaikka on Arto Salmisen vuonna 1995 ilmestynyt esikoisteos.
Kirjan tapahtumat sijoittuvat Punaisen Ristin pakolaiskeskukseen kaksikieliselle paikkakunnalle. Salminen keräsi kirjan aineiston työskennellessään pakolaiskeskuksessa Siuntiossa. Hän on kertonut kirjan olevan tarkka raportti keskuksen tapahtumista.
Vastaanotto

Heti ilmestyttyään kirjaa kehuttiin, mutta sitä myytiin vain 450 kappaletta. Arviossaan Ari Lahdenmäki luonnehtii Salmisen kirjoja unohtumattomiksi, jotka luettuaan moni haluaisi ne unohtaa. Salmista hän piti hyvinvointivaltion rappion säälimättömänä kuvaajana.
Muuta

Kirjasta on tehty näytelmä.
Työmiehen vaimo

Suomalainen teatteri esiintyi vuonna 1885 Arkadia-teatterissa, joka sijaitsi Läntisen Heikinkadun varrella Helsingissä. Valokuva on vuodelta 1902.
Työmiehen vaimo on Minna Canthin näytelmä vuodelta 1885. Se on yksi Canthin tunnetuimpia ja yhteiskunnallisesti radikaaleimpia teoksia. Näytelmä kritisoi alkoholia ja miehen valta-asemaa avioliitossa. Sen ensi-ilta oli Suomalaisessa Teatterissa. Työmiehen vaimo on Suomen ensimmäinen kaupunkityöläisistä kertova näytelmä.
Juoni

Työmiehen vaimo on näytelmän muotoon kirjoitettu kirja, jonka päähenkilö Johanna on mennyt juuri naimisiin Riston kanssa. Risto ei osoittaudu hyväksi aviomieheksi vaan juo Johannan säästöt ja saattaa perheensä kurjuuteen. Lisäksi Risto vikittelee entistä rakastettuaan romani tyttö Homsantuuta, joka Riston todellisen luonteen huomattuaan yrittää kostaa ja ampua miehen siinä kuitenkaan onnistumatta. ”Teidän lakinne ja oikeutenne, hahaha – Niitähän minun pitikin ampua!” Homsantuu sanoo.
Vastaanotto

Työmiehen vaimo oli suosittu näytelmä. Se sai ensimmäisellä näytäntökaudella Suomalaisessa teatterissa peräti yhdeksän esityskertaa, mikä oli poikkeuksellista. Kolmena seuraavana vuonna esityksiä oli yhteensä vielä ennätykselliset 19. Lehdissä näytelmästä väiteltiin melkein kaksi kuukautta. Teos herätti innostusta varsinkin nuorisossa, mutta konservatiivit paheksuivat sitä. Agathon Meurmanin mielestä näytelmä oli jumalaton eikä taidetta lainkaan. Keväällä 1886 Työmiehen vaimoa esitettiin myös Tukholmassa. Näytelmä johti lakimuutokseen, jolla kumottiin miehen oikeus puolison työansioihin.
Aiheesta muualla

Työmiehen vaimo Gutenbergissä
Tulipyrstötetra

| Tulipyrstötetra |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Tetrakalat Characiformes
Heimo::  Tetrat Characidae
Alaheimo::  Salakkatetrat Aphyocharacinae
Suku::  Aphyocharax
Laji::  rathbuni
Kaksiosainen nimi
 Aphyocharax rathbuni  Eigenmann, 1907 
Infobox OKNimi-testi OK: 
Tulipyrstötetra (Aphyocharax rathbuni) on tetroihin kuuluva eteläamerikkalainen kala, jota pidetään myös akvaarioissa.
Koko ja ulkonäkö

Tulipyrstötetra kasvaa noin 3–5 cm pitkäksi. Sillä on hopeanhohtoisen sinivihreä vartalo. Pyrstö ja peräevä ovat punaiset. Koiraan evien kärjet ovat valkoiset.
Alkuperä

Tulipyrstötetroja elää villeinä Etelä-Amerikassa Paraguay-joelta Argentiinaan.
Käyttäytyminen

Tulipyrstötetra on rauhallinen päiväaktiivinen parvikala, joka viihtyy akvaariossa, jossa on kasvitiheikköjä.
Vesiolot ja ravinto

Tulipyrstötetra syö lihapitoista ruokaa. Sopivat vesiolot ovat lämpötila 20–26 °C, happamuus pH 6–7,5.
Aiheesta muualla

Aquarium wiki
Tommi Tikka

| Tommi Tikka> Henkilötiedot |
| --- | --- |
Syntynyt: 28. elokuuta 1995 (ikä 29) Helsinki, Suomi
Kansalaisuus:   Suomi
Jääkiekkoilija
Lempinimi:  Tiki
Pelipaikka:  keskushyökkääjä
Maila:  vasen
Pituus:  190 cm
Paino:  90 kg
Seura
Seura:  HV71
Sarja:  SHL
Pelinumero:  26
Pelaajaura
Pääsarjaura:  2015–
Aik. seurat:  Sport (Mestis/SML) Peliitat (Mestis) HPK (SML) Ilves (SML)
Tommi Tikka (s. 28. elokuuta 1995 Helsinki) on suomalainen jääkiekkoilija, joka pelaa Ruotsin SHL-liigan HV71:ssä. Hän on pelipaikaltaan keskushyökkääjä, mutta Tikka osaa pelata myös laidassa.
Ura > Maajoukkueura

Tikka on pelannut Suomen A-maajoukkueessa seitsemän ottelua tehopistein 2+1=3. Hän sai tililleen ensimmäisen A-maaottelunsa Swiss Ice Hockey Gamesin Helsingin jäähallissa 15. joulukuuta 2022 pelatussa avausottelussa Tšekkiä vastaan. Hänet merkittiin Suomen 13. hyökkääjäksi. Tikka jäi ottelussa kuitenkin ilman peliaikaa. Ensimmäiset jääaikansa A-maajoukkueessa hän sai seuraavassa ottelussa 17. joulukuuta 2022 Sveitsin Fribourgissa Ruotsia vastaan. Tikka merkittiin Suomen nelossentteriksi laidoilleen toinen debytantti Janne Kuokkanen sekä Iiro Pakarinen. Hän avasi maalitilinsä A-maajoukkueessa kahdella osumalla Beijer Hockey Gamesin 9. helmikuuta 2023 Zürichissä pelatussa avausottelussa Sveitsiä vastaan. Tikan toinen maali syntyi ylivoimalla ajassa 57.31 ja se tasoitti ottelun 5–5:een. Suomi voitti ottelun lopulta voittomaalikilpailun päätteeksi lukemin 5–6. Hän sai ottelussa myös syöttöpisteen Elmeri Erosen tekemään maaliin.
Muuta

Tikka valmistui ylioppilaaksi Vaasan lyseon lukiosta keväällä 2015.
Tšagan

| Tšagan ven>  Чаган, kaz. Шаған |
| --- | --- |

Alkulähde:  Obshchy Syrt (ven. Общий Сырт, Orenburgin alue)  52°0′39″N, 52°22′5″E 
Laskupaikka:  Uraljoki (Uralsk)  51°10′32″N, 51°20′59″E
Maat:  Kazakstan ja Venäjä
Pituus:  264  km
Virtaama:  7,7  m³/s
Valuma-alue:  7530  km²

Tšagan (ven. Чаган ja kaz. Шаған) on Uraljokeen oikealta puolelta yhtyvä sivujoki, jonka valuma-alue sijaitsee Uralvuoriston eteläosien lounaispuolen arolla. Joen alajuoksu kulkee Kazakstanissa Länsi-Kazakstanin alueella ja yläjuoksu Venäjällä Orenburgin alueella.
Maantietoa > Pääuoma

Joen lähteet sijaitsevat Obshchy Syrtissä, joka on ylänköalue Uralvuoriston luoteispuolella, ja joki virtaa 264 kilometriä ennen kuin se yhtyy Uraljokeen Uralskissa 793 kilometriä  ennen sen Kaspianmerellä sijaitsevaa suistoa. Aluksi se juoksee länteen päin ohittaen pienen kaupungin Pervomaiskin (ven. Первомайский) ja alajuoksulla se kääntyy etelään, missä se yhtyy pian Uraljokeen. Lähes samaan kohtaa yhtyy toinen sivujoki Derkul Uraljoen samalla puolella.
Maantietoa > Sivujoet

Tšagan ja sen sivujoet muodostavat yhdessä 7 530 neliökilometrin suuruisen valuma-alueen. Taulukossa on lueteltu suurimmat sivujoet (osa tiedoista puuttuvat):
| yhtyy Tšaganiin (km suusta) | nimi | nimi (ven>  ) | nimi (kaz>  ) | pituus (km) | valuma-alue (km²) | lähde |
| --- | --- | --- | --- | --- | --- | --- |
| 131 | Talovaja | Таловая (балка Таловая) |  | 65 | 1270 | 1 |
| 168 | Grjaznuška | Грязнушка (балка Старцев Дол) |  | 24 |  | 1 |
| 198 | Baškirka | Башкирка |  | 42 |  | 1 |
| 227 | Malyi Tšagan | Малый Чаган (Малый Шаган) |  | 27 |  | 1 |
| 249 | Kamenka | Каменка |  | 11 |  | 1 |
Lähteet: 1 =
Vuodenajat ja virtaamat

Alue jää metsäaron ja aron vaihettumisvyöhykkeelle niin, että joen lähteet sijaitsevat ylängön sekametsävyöhykkeellä ja alajuoksu arolla. Joki jäätyy marraskuun ja joulukuun aikana ja sen jäät lähtevät maaliskuun ja huhtikuun vaihteessa. Mannermaisen ilmaston ja vähäisen sateen vuoksi suurin osa joen virtaamasta on peräisin lumien sulamisesta. Siksi kevättulvat ovat voimakkaat, mutta kesän jälkeen ja talvet ovat joessa matalan veden aikaa. Vuotuinen keskimääräinen virtaama on 7,7 m³/s noin 40 kilometrin päässä joensuusta.
Nimitys

Nimen tatarinkielinen käännös tarkoittaa ”vaahteraa”, mutta toinen venäjänkielinen tulkinta (ven. калмыцкому цаган eli Kalmitskomu Tšagan) on ”valkoinen”. Kazakstanilaisilla on joelle toinenkin nimi ven. Аксу (eli Aksu), jolle on annettu merkitys ”valkoinen vesi”.
Turvapaikanhakija

Turvapaikanhakija on ulkomaalainen henkilö, joka hakee suojelua ja oleskeluoikeutta vieraasta valtiosta.  Turvapaikanhakijat lähtevät kotimaastaan monista syistä, esimerkiksi pakoon sotaa, vainoa tai turvattomuutta. Henkilö voi hakea suojelua jättämällä turvapaikkahakemuksen. Suomessa, kuten monissa muissakin maissa, viranomaiset tutkivat, onko henkilöllä oikeus turvapaikkaan.
Suomessa maahanmuuttovirasto määrittelee, onko turvapaikanhakija pakolainen, kun hänen hakemukseensa tehdään päätös. Pakolaisaseman saavat ne, joille annetaan turvapaikka tai jotka otetaan Suomeen pakolaiskiintiössä. Pakolaisaseman voi saada henkilö, jolla on perusteltua aihetta pelätä joutuvansa vainotuksi alkuperän, uskonnon, kansallisuuden, tiettyyn yhteiskunnalliseen ryhmään kuulumisen tai poliittisen mielipiteen vuoksi.
Turvapaikkaa ei anneta, jos henkilö on tehnyt tai voidaan perustellusti epäillä tehneen rikoksen rauhaa vastaan, sotarikoksen tai rikoksen ihmiskuntaa vastaan, törkeän muun kuin poliittisen rikoksen ennen saapumista Suomeen, tai YK:n tarkoitusperien ja periaatteiden vastaisen teon.
Turvapaikan saanut henkilö voi palata omaan maahansa, kun maan olosuhteet ovat tulleet taas turvallisiksi.
YK:n pakolaissopimus

YK:n pakolaissopimus on Suomessa pakolaispolitiikan kulmakivi, jonka suojelukseen kuuluvat pakolaiset, turvapaikanhakijat sekä kiintiöpakolaiset. Kansainvälinen siirtolaisjärjestö ja YK:n Kansainvälinen yleissopimus siirtotyöläisten ja heidän perheenjäsentensä oikeuksista pyrkivät säätelemään ja tukemaan maahanmuuttoa hallitusten välisin sopimuksin maahanmuuton syistä riippumatta.[lähde? ]
Aiheesta muualla

Maahanmuuttovirasto
Pakolaisneuvonta ry
ESS: Turvapaikanhakijat mukana useissa poliisin rikostutkinnoissa
Lyytinen, Eveliina (2019) Turvapaikanhaku ja pakolaisuus Suomessa.[vanhentunut linkki] Siirtolaisuusinstituutti, Turku.
Välimäki, Matti (2017) Suomi ja pakolaiset - Ensimmäinen vuosisata, 1917-2017. Suomen Kirkkohistoriallisen Seuran Vuosikirja 2017.
Trot

Trot on varhainen eteläkorealainen populaarimusiikin tyylilaji. Musiikkilaji on ollut pääasiallisesti vanhemman väestön suosiossa kunnes vuonna 2004 Jang Yoon-jeong julkaisi ensimmäisen studioalbuminsa.
Musiikkia soitetaan myös muun muassa pohjoiskoreaan suunnatuilla FM-radiokanavilla.
Tunnettuja nykyisiä esittäjiä

Jang Yoon-jeong
Hong Jin-young
Turkin ralli 2008

Turkin ralli 2008 oli kauden kahdeksas ralli, joka ajettiin 12.–15. kesäkuuta Kemerissä. Rallin voitti suomalainen Mikko Hirvonen, toinen oli suomalainen Jari-Matti Latvala ja kolmas ranskalainen Sébastien Loeb. Tuotantoautot voitti jo kolmannen kerran peräkkäin itävaltalainen Andreas Aigner. Rallissa ajettiin 19 EK:ta.
| EK:n nro | EK:n nimi | EK:n pituus (km) | Nopein kuljettaja | Aika |
| --- | --- | --- | --- | --- |
| 1 | Antalya SSS 1 | 2,6 | Sébastien Loeb | 2.07,6 |
| 2 | Perge 1 | 22,43 | Urmo Aava | 16.03,6 |
| 3 | Myra 1 | 24,15 | Jari-Matti Latvala | 21.05,3 |
| 4 | Kumluca 1 | 9,9 | Gigi Galli | 7.47,4 |
| 5 | Perge 2 | 22,43 | Gigi Galli | 15.42,8 |
| 6 | Myra 2 | 24,15 | Jari-Matti Latvala | 20.46,0 |
| 7 | Kumluca 2 | 9,9 | Sébastien Loeb | 7.38,9 |
| 8 | Chimera 1 | 16,94 | Gigi Galli | 12.21,5 |
| 9 | Phaselis 1 | 22,4 | Henning Solberg | 17.49,3 |
| 10 | Chimera 2 | 16,94 | Mikko Hirvonen | 11.57,3 |
| 11 | Silyon 1 | 27,36 | Mikko Hirvonen | 21.53,5 |
| 12 | Kemer 1 | 20,5 | Urmo Aava | 15.06,9 |
| 13 | Silyon 2 | 27,36 | Mikko Hirvonen | 21.36,8 |
| 14 | Kemer 2 | 20,5 | Jari-Matti Latvala | 14.49,4 |
| 15 | Phaselis 2 | 22,4 | Sébastien Loeb | 17.19,2 |
| 16 | Antalya SSS 2 | 2,6 | Sébastien Loeb | 2.06,3 |
| 17 | Olympos 1 | 31,03 | Urmo Aava | 25.07,5 |
| 18 | Kamyuva | 5,5 | Sébastien Loeb | 4.11,2 |
| 19 | Olympos 2 | 31,03 | Jari-Matti Latvala | 24.48,9 |
Turkin terveystieteiden yliopisto

| Turkin terveystieteiden yliopisto> Sağlık Bilimleri Üniversitesi |
| --- | --- |
  
 Turkin terveystieteiden yliopiston päärakennus on Istanbulin Kadıköyn kaupunginosan kampusrakennus, jossa aiemmin toimi vuonna 1903 perustettu Ottomaanien valtakunnan lääketieteellinen korkeakoulu.
Perustettu:  2015 (1903)
Tyyppi:  julkinen
Henkilökunta:  yli 3 000 (akateeminen hlöstö)
Opiskelijoita:  yli 22 000 (perustutkinto) ja yli 1 000 (jatkotutkinto) (2022)
Sijainti:  yliopistokampukset  Turkissa: Istanbul, Ankara, Bursa, İzmir, Trabzon; ulkomailla: Somalian Mogadishu, Sudanin Nyala ja Uzbekistanin Buhara,
Sivusto:  www.uhs.edu.tr/Home
Turkin terveystieteiden yliopisto (turk. Sağlık Bilimleri Üniversitesi, lyhennys SBÜ; engl. University of Health Sciences, Turkey, lyhennys UHS) on vuonna 2015 muodostettu julkinen terveystieteellinen yliopisto, joka toimii usealla paikkakunnalla kotimaassaan Turkissa sekä ulkomailla. Yliopisto tulkitsee toimintansa alkamisajaksi vuoden 1903, jolloin Osmanien valtakunnan lääketieteellinen korkeakoulu aloitti toimintansa Istanbulissa.
Akateemista henkilökuntaa on yli 3 000 ja perusopiskelijoita oli yli 22 000. Lisäksi yliopistossa opiskelee jatkotutkintoa yli 1 000 henkilöä.
Yliopiston opetuskielenä on turkki. Yliopistolla on yliopistokampukset kotimaassaan Turkissa Istanbulissa, Ankarassa, Bursassa, İzmirissä ja Trabzonissa. Pääkampukset ovat Istanbulin Hamidin kampus ja Ankaran Gülhanen kampus. Ulkomaiset yliopistokampukset sijaitsevat Somalian Mogadishussa, Sudanin Nyalassa ja Uzbekistanin Buharassa.. Yliopiston Istanbulin pääkampus toimii Hamidin kampukseksi kutsutussa rakennuksessa (sulttaani Abd-ul-Hamid II:n mukaan). Vuonna 2016 Turkin sotilaslääketieteellinen korkeakoulu Ankarassa (nykyinen Ankaran Gülhanen kampus) liitettiin osaksi yliopistoa.
Kiinalaisessa ARWU-yliopistorankingissa se luokiteltiin ensimmäisen kerran vuonna 2022. Vuonna 2023 se luokiteltiin sijaluokkaan 701-800. Tässä arvioinnissa se oli toiseksi arvostetuin turkkilainen yliopisto. Tässä vaiheessa esimerkiksi brittiläinen THE-ranking ei vielä arvioinut osin sateenvarjotyyppisesti usean yliopiston kampuksella toimivan terveystieteiden yliopiston sijoitusta, vaikka oli jo liitänyt sen yliopistorankinginsa seurantaan.
Turkin tasavallan valtion ritarikunta

Ritarikunnan tunnuksia
Turkin tasavallan valtion ritarikunta (turk. Türkiye Cumhuriyeti Devlet Nişanı) on turkkilainen kunnianosoitus, joka perustettiin vuonna 1988. Sitä myönnetään valtionpäämiehille, jotka ovat kehittäneet Turkin ja kotimaansa välisiä ystävällismielisiä suhteita. Kunniamerkin ensimmäinen saaja oli Puolan presidentti Lech Wałęsa, jolle se myönnettiin vasta 1994.
Kunnianosoitusta myöntää Turkin presidentti, ja sitä myönnetään kahdessa luokassa. Vuonna 2013 ritarikunnan ulkoasuun tehtiin uudistuksia:
ritarikunnan nauha
Uusi Wafd

Al-Sayed al-Badawi
Wafd on egyptiläinen liberaalipuolue. Se on Egyptin toiseksi suurin oppositioryhmä (2011). Wafdin johtaja on Al-Sayed al-Badawi.
Nykyinen puolue on perustettu 1983. Se pitää edeltäjänään monarkian aikana toiminutta saman nimistä puoluetta, joka lakkautettiin vuonna 1952 Egyptin vallankumouksen jälkeen.
Wafd boikotoi vuonna 2010 järjestettyjen vaalien toista kierrosta vaalivilpin takia.
Vuoden vaihteen 2011–2012 molemmin puolin kolmessa vaiheessa järjestetyissä vaaleissa puolue sai noin 9 % paikoista parlamenttiin.
Uusi aika (täsmennyssivu)

Uusi aika tarkoittaa seuraavia asioita:
uusi aika, ajanjakso 1400–1500-luvuilta nykypäiviin saakka
Uusi Aika, Porissa ilmestynyt sanomalehti
Uusi Aika, teosofinen viikkolehti
Uusi aika, Tiisu-yhtyeen musiikkikappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Uusi aika”, voi hakea sivunnimihaulla, laajalla sivunnimihaulla tai tekstihaulla.
Transcendence (albumi)

| Transcendence Devin Townsend Project |
| --- | --- | --- |

Studioalbumin tiedot
 Äänitetty : 27. maaliskuuta 2016 – toukokuu 2016 Armoury Studios, Vancouver
 Julkaistu: 9. syyskuuta 2016
 Formaatti: CD, 2CD, 2LP
 Tuottaja(t): Devin Townsend
 Tyylilaji: progressiivinen metalli, sinfoninen metalli, progressiivinen rock
 Kesto: 64.16
 Levy-yhtiö: HevyDevy, InsideOut
Listasijoitukset
  Suomen virallinen lista: 2.
Devin Townsend Projectin muut julkaisut
| Devin Townsend Presents: Ziltoid Live at the Royal Albert Hall 2015 | Transcendence 2016 |   |
Devin Townsendin muut julkaisut
| Devin Townsend Presents: Ziltoid Live at the Royal Albert Hall 2015 | Transcendence 2016 | Empath 2019 |
Transcendence on Devin Townsendin yhtyeen Devin Townsend Projectin seitsemäs studioalbumi. Se julkaistiin 9. syyskuuta 2016 Townsendin oman levymerkin HevyDevy Recordsin alla. Euroopassa albumin julkaisi InsideOut Music.
Albumi debytoi Suomen virallisen listan sijalla 2.
Taustaa

Tammikuussa 2016 Townsend ilmoitti tulevan studioalbumin nauhoitusten alkavan 27. maaliskuuta Vancouverissa, Kanadassa. 19. maaliskuuta 2016 Townsend julkaisi Twitter-tilillä viestin, jossa hän valotti albumin teeman olevan nykyaikaisesta, kaoottisesta ajanjaksosta selviämisestä sekä itsensä ja omien pelkojensa ylittämisestä. Toukokuun puolen välin tienoilla albumin julkaisupäivämääräksi kerrottiin 2. syyskuuta, mikä siirtyi myöhemmin viikolla. Samalla julkistettiin albumin kansitaide, jonka toteutti aiemminkin Townsendin kanssa työskennellyt Anthony Clarkson.
Kappaleet

| --- | --- |
 CD 1 Truth – 4.47  Stormbending – 5.22  Failure – 6.02  Secret Sciences – 7.28  Higher – 9.40  Stars – 4.17  Transcendence – 5.54  Offer Your Light – 3.57  From the Heart – 8.23  Transdermal Celebration – 8.26 (Ween -cover) Japanin bonuskappaleet Sophie's Boobies (demo)  Young Guns (demo)  Wolves (demo) :  Holding Patterns (Deluxe Edition CD 2) Gump – 5.24  Celestial Signals (demo) – 5.02  Support the Cause (demo) – 4.31  Into the Sun (demo) – 3.11  Time Overload (demo) – 4.00  Lexus (demo) – 5.14  Farther On (demo) – 2.51  Victim (demo) – 3.09  Monkey Mind (demo) – 3.52  Canucklehead (demo) – 2.09  Loud – 3.23
Kokoonpano

Devin Townsend – laulu. kitara, basso, kosketinsoitin, musiikkiohjelmointi, tuotanto
Brian Waddell – basso
Ryan van Poederooyen – drums
Dave Young – keyboards, guitars
Mike St. Jean – keyboards
Kokoonpano > Vierailevat muusikot

Anneke van Giersbergen – vocals
Kokoonpano > Tuotanto

Anthony Clarkson – cover art
Adam "Nolly" Getgood – engineering
Arvostelut

Metacritic: 80/100
Allmusic:
Imperiumi.net:
Savon Sanomat:
Soundi:
Sputnikmusic:
Uusi Voima

Uusi Voima voi tarkoittaa ainakin seuraavia asioita:
Uusi Voima, Suomen Maaseudun Puolueen varhaisnuorisojärjestö
”Uusi Voima”, Tampereen Hämeenkatu 11:n rakennuksesta käytetty nimitys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Uusi Voima”, voi hakea sivunnimihaulla, laajalla sivunnimihaulla tai tekstihaulla.
Uudisraivaus

Puunkaataja-postimerkkiä julkaistiin 1930-1948. Se on kaiverrettu Akseli Gallen-Kallelan luonnoksen pohjalta.
Uudisraivaus on uuden pellon tai laitumen raivaamista viljelykelpoisesta metsämaasta, suosta tai niitystä. Suurin osa Suomen raivauksista on suoritettu käsivoimin kuokkimalla. Myöhemmin niittyjen ja vanhojen laidunalueiden raivaamisessa käytettiin tavallisesti hevos- tai traktoriauraa.
Ensimmäinen työvaihe raivauksessa oli puuston poistaminen joko kaatamalla puut juurineen kirvestä ja kankea käyttämällä tai suorittamalla avohakkuu, jonka jälkeen kannot nostettiin kangen, erilaisten nostolaitteiden tai räjähdysaineiden avulla maasta ylös. Sarkaojat ja lohkon reunaojat kaivettiin käsivoimin lapiolla.
Pellonraivaus Oy alkoi 1940-luvulla tehdä uudisraivausta koneellisesti. Kannot nostettiin puskutraktorilla, jossa oli tarkoitukseen soveltuva piikkipuskuri. Seuraavana vuonna kannot puskettiin uudelleen, jolloin multa varisi pois ja ne voitiin polttaa. Tämän jälkeen alue rikottiin järeällä lautasäkeellä ja ajettiin sarkaojat telaketjutraktorin perässä hinattavalla järeällä oja-auralla.
Samalla tavalla raivattiin myös suot ja niityt, mutta jos suossa oli kantoja, ne poistettiin telaketjutraktorilla maan ollessa jäässä tai sulan aikana traktorikäyttöisellä kantoharavalla. Jos raivattava alue oli pehmeää, ojat kaivettiin käsin lapiolla, muussa tapauksessa ne vedettiin koneellisesti oja-auralla.
Uudisraivauksessa raivattava alue muutettiin pysyvästi pelloksi, kun taas kaskeamisessa viljelmä oli väliaikainen ja palasi muutaman vuoden kuluttua takaisin luonnontilaan.
Uudisraivauspalkkio

Vuosina 1950–55 Suomen valtion talousarviossa oli erityinen siirtomääräraha uuden pellon raivaukseen. Palkkio voitiin maksaa sellaiselle viljelmälle, jonka peltoala nousi enintään 20 hehtaarin uudisraivauksen suorittamisen  jälkeen tai jos viljelmä sijaitsi Pohjois-Suomessa tai itäisen rajaseudun kunnissa, enintään 30 hehtaaria.
Palkkio voitiin maksaa peltoalarajoituksitta pika-asutuslain tai maanhankintalain nojalla sellaisille, jotka olivat kyseisten lakien mukaan oikeutettuja saamaan maata tai muuten hankkineet sitä omistukseensa. Raivauspalkkio voitiin maksaa myös sellaiselle, joka oli edellä mainittujen lakien mukaan luovuttanut peltoa tai viljelyslaidunta. Maanluovuttaja sai palkkion myös siinä tapauksessa, jos hän raivasi itse ja luovutti pellon edelleen siirtolaiselle. Maataloushallituksen luvalla palkkio voitiin maksaa myös yleishyödylliselle yhtymälle tai laitokselle. Uudisraivauspalkkio oli myös vuosien 1945–49 valtion tulo- ja menoarvioissa.
Myöhemmin uudisraivausta alettiin rajoittaa maatalouden ylituotannon johdosta ja nykyisin se on luvanvaraista.
TraxX

TraxX (aiemmin TRAX) oli kolmijäseninen korealainen rock- ja sittemmin EDM-yhtye, joka on muun muassa soittanut DBSK:nselvennä ensimmäisellä levyllä. Yhtye syntyi kesällä 2004 SM Entertainmentin muodostamana, ja tuottajana toimi Yoshiki X-Japan-nimisestä yhtyeestä. Nimi ”TRAX” viittaa kappaleiden nauhoitukseen, mutta myös merkitsee yhtyeen jokaisen jäsenen ensimmäistä kirjainta lavanimistään (Typhoon of the Rose Attack on X-mas). Yhtyeen ensimmäinen esiintyminen tapahtui BoA:n 11. singlellä ”Rock With You.” TraxX lopetti toimintansa 2019.[lähde? ]
Jäsenet

Typhoon (oik. Jay Kim 제이김), laulaja
Rose (oik. No Min Woo 노민우), entinen rumpali ja kitaristi
Attack (oik. Kang Jungwoo 강정우), basisti
X-mas (oik. Kim Jungmo 김정모), kitaristi
Aiheesta muualla

Virallinen sivu (Arkistoitu – Internet Archive) (japaniksi)